CELEX: 62012TN0344
Language: sk
Date: 2012-08-01 00:00:00
Title: Vec T-344/12: Žaloba podaná 1. augusta 2012 — Virgin Atlantic Airways/Komisia

29.9.2012   
            
            
               SK
            
            
               Úradný vestník Európskej únie
            
            
               C 295/29
            
         Žaloba podaná 1. augusta 2012 — Virgin Atlantic Airways/Komisia
   (Vec T-344/12)
   2012/C 295/52
   Jazyk konania: angličtina
   
      Účastníci konania
   
   
      Žalobkyňa: Virgin Atlantic Airways Ltd (Crawley, Spojené kráľovstvo) (v zastúpení: N. Green, QC a K. Dietzel, solicitor)
   
      Žalovaná: Európska komisia
   
      Návrhy
   
   
               —
            
            
               nariadiť zrušenie rozhodnutia Európskej komisie z 30. marca 2012 vo veci COMP/M.6447 (IAG/bmi) a
            
         
               —
            
            
               zaviazať žalovanú na náhradu trov konania, ktoré vznikli žalobkyni.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza päť žalobných dôvodov.
   
               1.
            
            
               Prvý žalobný dôvod založený na tvrdení, že žalovaná sa dopustila nesprávneho právneho posúdenia tým, že nevzala do úvahy dôležité informácie týkajúce sa súťažných podmienok, ktoré by existovali bez nadobudnutia, umožňujúce Komisii posúdiť nadobudnutie oproti menej súťažnej situácii, aká by inak existovala. Komisia pochybila najmä pri posúdení: (i) balíka letových intervalov predaného bmi IAG/British Airways v septembri 2011; a (ii) letových intervalov bmi, ktoré prevzali IAG/British Airways ako záloh za preddavok 60 miliónov GBP z kúpnej ceny pre bmi.
            
         
               2.
            
            
               Druhý žalobný dôvod založený na tvrdení, že žalovaná sa dopustila viacerých podstatných chýb a nevzala do úvahy dôležité informácie týkajúce sa posúdenia vplyvu nadobudnutia na zvyšujúci sa prírastok letových intervalov (a trhovej sily), ktorými by disponovala IAG na London Heathrow po nadobudnutí.
            
         
               3.
            
            
               Tretí žalobný dôvod založený na tvrdení, že žalovaná sa dopustila viacerých chýb a nevzala do úvahy dôležité informácie tým, že neidentifikovala alebo nevylúčila ďalšie dotknuté horizontálne trhy.
            
         
               4.
            
            
               Štvrtý žalobný dôvod založený na tvrdení, že Komisia sa dopustila nesprávneho právneho posúdenia tým, že: (i) nevykonala vyšetrovanie druhej fázy a (ii) akceptovala záväzky, ktoré neodstránili vážne pochybnosti konštatované Komisiou.
            
         
               5.
            
            
               Piaty žalobný dôvod založený na tvrdení, že žalovaná sa dopustila nesprávneho právneho posúdenia právneho vzťahu medzi IAG a Iberia resp. British Airways ako spadajúceho pod článok 5 ods. 4 nariadenia EÚ o fúziách (1) umožňujúceho vyvodiť záver, že nadobudnutie bolo koncentráciou s „významom pre celé Spoločenstvo“ v zmysle článku 1 uvedeného nariadenia a že bola príslušná na preskúmanie nadobudnutia. Rozhodnutie je preto ultra vires.
            
         
      (1)  Nariadenie Rady (ES) č. 139/2004 z 20. januára 2004 o kontrole koncentrácií medzi podnikmi (Ú. v. EÚ L 24, s. 1; Mim. vyd. 08/003, s. 40).